உலகின் முன்னணி வீரர்களுள் ஒருவரான சிலி நாட்டை சேர்ந்த அலெக்சிஸ் சான்செஸ், ஆர்சனல் அணிக்காக விளையாடி வருகிறார். ஆர்சனல் அணி, சமீபத்தில் பெரிய கோப்பைகளில் ஆதிக்கம் செலுத்த முடியாமல் தவித்து வருகிறது. இதனால், அதிருப்தியில் உள்ள சான்செஸ், வேறு அணிக்கு மாற விருப்பம் தெரிவித்தார். அவரது மதிப்பு பல ஆயிரம் கோடிகள் என்றாலும், ஆர்சனல் அணியில் அவருக்கு இருந்த காண்ட்ராக்ட் தற்போது முடியும் தருவாயில் உள்ளது. இன்னும் 6 மாதங்களுக்கு பிறகு அவர் இலவசமாகவே வேறு அணிக்கு செல்லலாம்.